# Héctor Hernández Marrero

Héctor José Hernández Marrero (Las Palmas, Canàries, 14 de setembre de 1995) és un futbolista canari que juga com a davanter per la Cultural Leonesa.

## Carrera de club

Hernández va començar jugant al planter de la UD Las Palmas i va debutar com a sènior amb la UD Las Palmas Atlético la temporada 2012 a Tercera Divisió. El 15 de maig de 2013, va signar contracte amb l'Atlètic de Madrid a canvi de 250,000 € més 750,000 en variables, per jugar a l'Atlètic de Madrid B a Segona Divisió B.
Hernández va debutar amb el primer equip el 18 de desembre de 2013, entrant al minut 76 per substituir Léo Baptistão, i va marcar immediatament, en una victòria per 2–1 a casa a la Copa del Rei contra la UE Sant Andreu (6–1 de resultat acumulat). Va debutar a La Liga el 25 d'agost de l'any següent, substituint Mario Mandžukić en un empat 0–0 contra el Rayo Vallecano.
El 13 d'agost de 2015, Hernández fou cedit a l'Elx CF de Segona Divisió per la temporada 2015-16. Un any més tard, va anar cedit a l'Albacete Balompié; i després d'assolir l'ascens a segona tot contribuint amb 20 gols, el màxim de la seva carrera, el seu contracte de cessió es va ampliar un any més.
L'1 d'agost de 2018, Hernández fou cedit per un any al Màlaga CF, també de segona divisió. El següent 31 de gener, després d'haver jugat molt poc, va marxar cedit al CF Rayo Majadahonda de la mateixa categoria, fins al juny.
El 28 de juliol de 2019, Hernández anà cedit a un altre equip nou a la categoria, el CF Fuenlabrada, per un any.
L'1 de febrer de 2020, després que s'anul·lés la cessió al CF Fuenlabrada i de rescindir contracte amb l'Atlètic de Madrid, Hernández va signar contracte fins al 2021 amb la Cultural y Deportiva Leonesa de Segona Divisió B.

## Referències

* ↑ Héctor Hernández ya es atlético (Héctor Hernández is already atlético); Marca, 15 maig 2013 (castellà)
* ↑ El capitán Gabi pone orden (Captain Gabi brings order); Marca, 18 desembre 2013 (castellà)
* ↑ Atletico draw blank against Rayo; ESPN FC, 25 agost 2014
* ↑ Acuerdo para la cesión de Héctor Hernández al Elche; Atlético de Madrid, 13 agost 2015 (castellà)
* ↑ Héctor Hernández, cedido al Albacete Balompié; Mundo Deportivo, 31 agost 2016 (castellà)
* ↑ Sevilla, Juan Manuel «El gol en el Albacete tiene conexión canaria» (en castellà). Diari AS, 24-05-2017 [Consulta: 13 setembre 2018]. Arxivat 13 de setembre 2018 a Wayback Machine.
* ↑ Héctor Hernández vuelve al Albacete Balompié Arxivat 2018-06-29 a Wayback Machine.; Albacete Balompié, 1 setembre 2017 (castellà)
* ↑ Héctor Hernández fortalece la parcela ofensiva (Héctor Hernández bolsters the attacking area); Málaga CF, 1 agost 2018 (castellà)
* ↑ «Héctor Hernández, segundo refuerzo para la delantera rayista» (en castellà). CF Rayo Majadahonda, 31-01-2019. Arxivat de l'original el 1 de febrer 2019. [Consulta: 1r febrer 2019].
* ↑ «El CF Fuenlabrada consigue la cesión de Héctor» (en castellà). CF Fuenlabrada, 28-07-2019. Arxivat de l'original el 28 de juliol 2019. [Consulta: 31 juliol 2019].
* ↑ «Héctor Hernández, nuevo jugador de la Cultural Leonesa» (en castellà). Cultural y Deportiva Leonesa, 01-02-2020. [Consulta: 12 juliol 2020].

## Enllaços externs

* Héctor Hernández a BDFutbol
* Héctor Hernández, Fitxa a Soccerway
* Héctor Hernández a FootballDatabase.eu